**PRIOPĆENJE ZA MEDIJE**

Zagreb, 26. rujna 2017.

**Addiko paketi za male i srednje poduzetnike**

**Prvi *SME* paket na tržištu s *flat* tarifom**

**Addiko banka proširila je svoju ponudu za male i srednje poduzetnike s dva nova paketa – Addiko Plus i Addiko Flat.**

Mali i srednji poduzetnici u sklopu 'Plus' i jedinstvenog 'Flat' paketa dobivaju sve potrebne i najčešće korištene usluge kao što su: održavanje računa, mobilno i internetsko bankarstvo, Visa Electron i Visa Business kartice ili pogodnosti u platnom prometu.

Addiko Flat paket pritom pruža fiksne troškove za bezgotovinska kunska plaćanja bez obzira na broj i volumen transakcija, te uključuje neograničeni kunski međubankovni platni promet putem internetskog i mobilnog bankarstva, a mjesečna naknada iznosi paket 350 kuna. Za Addiko Plus paket mjesečna naknada iznosi 250 kuna.

Segment malog i srednje poduzetništva je sastavna odrednica Addiko banke, te banka za njega kontinuirano razvija nove i praktične usluge, čemu svjedoči i dvostruko više kreditnih plasmana mjesečno nego prije godinu dana.

 „*Mali i srednji poduzetnici segment ostvaruje najbolju kombinaciju rasta i profitabilnosti, najviše su poboljšali financijske rezultate, najviše doprinijeli rastu izvoza i diversifikaciji hrvatskog gospodarstva. Mi vjerujemo u ovaj segment i gledamo dugoročno tako da u SME-u osiguramo najbolju moguću uslugu*“, izjavila je Danijela Stojaković, izvršna direktorica Upravljanja proizvodima za Poslovne subjekte Grupe.

Oba paketa prilagođena su svakodnevnim potrebama modernog poslovanja malih i srednjih poduzetnika te im omogućavaju optimiziranje poslovanja, lakše i jednostavnije upravljati svojim troškovima.

Također, ni za 'Plus' ni za 'Flat' paket nije potrebno sklopiti ugovornu obvezu, a nema niti troškova ugovaranja paketa.

**Kontakt za medije:** Igor Vukasović,igor.vukasovic@addiko.com,Tel: 01/6033 281, Mob: 091 4979 281